Tuccḍiwin qqnent ɣer ttwala, yezmer unelmad ad tent-yesseɣti s yiman-is, amedya: tatut n wunti, amalay; asuf; asget. Inelmaden ssnen merra taɣessa, maca, ur zmiren ara ad smersen talɣa iwulmen... Ma d igulen, d taɣult n tezmert, qqnent ɣer war tigzi n yilugan n uselḥu. Deg unamek-nniḍen, neqqar-d anelmad ixeddem igulen acku ur yesɛi ara allalen s wayes ara yesseɣti, acku, ur yelmid ara. Ma, anelmad, yufa-d allal n useɣti; da nettmeslay-d ɣef tuccḍa, acku, yelmed yakan tamiḍrant-nni, ixeddem igulen acku ur yerri ara azal neɣ tamawt i wayen yelmed. Ɣer taggara, ad d-nini d akken tuccḍa ur tlaq ara. Ma d agul d aferdis n usnerni deg tesnalmudt n tutlayt.